**Käytännön ohjeita joukkueille**

**EVT Kutsukilpailu 10.12.2016**

|  |  |
| --- | --- |
| Sisäänkäynti ja kulkuluvat | Joukkueiden sisäänkäynti Trio Areenan sivuovesta. Jäähalli avataan joukkueita varten **klo 7.00**. Ensimmäinen joukkue pääsee pukukoppiin **klo 8:32**. Joukkueiden tulee akkreditoitua kilpailutoimistossa välittömästi halliin saapuessaan.  ***Huoltajien/valmentajien kulkuluvat pyydetään palauttamaan kisatoimistoon hallilta poistuttaessa.*** |
| Musiikki | Luovutetaan kisatoimistoon ilmoittauduttaessa – myös vara-CD:t.  CD:t ovat noudettavissa kisatoimistosta kilpailusuorituksen jälkeen. |
| Kilpailijalista | Joukkueiden lokerossa on yksi kilpailijalista, joka luovutetaan kisatoimistoon ennen kilpailun alkua. Muista allekirjoitus! |
| Varaluistelijat | Varaluistelijat seuraavat kilpailua vaihto-aitiossa. |
| Katsomo + ***Laukkuparkki*** | Seuroille on varattu omat paikat katsomossa.  Pitäkää katsomot siistinä ja tarkistakaa, että lähtiessänne kaikki tulee mukaan – myös roskat! Joukkueet saavat ilmoittautumisen yhteydessä roskapussin roskia varten.  Vältä katsomossa liikkumista muiden joukkueiden suoritusten aikana.    **Ensimmäisen palkintojenjaon jälkeen katsomopaikat on varattu seuraaville kilpaileville joukkueille.**    ***Rajallisten joukkuekatsomopaikkojen vuoksi jäähallin 1. Kerroksen käytävällä sijaitsee laukkuparkki, jonne joukkueet voivat jättää kisakassinsa kisapäivän aikana. Laukkuparkki on vartioimaton, joten arvoesineitä ei suositella jätettäväksi sinne.*** |
| Lakana | Joukkueiden lakanat tulee kiinnittää hallilla niin, etteivät ne peitä hallissa olevia mainoksia. |
| Pukukopit | Jäähallilla on varattu kilpaileville joukkueille 6 pukukoppia.  Pukukoppiin voi mennä aikaisintaan aikatauluun merkittynä aikana. |
| Joukkueiden alkulämmittely | Joukkueiden lämmittely tapahtuu jäähallin viereisellä Peltolan koululla.  Joukkueen verryttelyaika ja -alue on merkittynä kilpailun aikatauluun. |
| Jäänlaidalle aikataulun mukaan + Verryttely | ***Aikataulussa oleva jäänlaidalla aika tarkoittaa aikaa, jolloin joukkueen on jo oltava valmiina siirtymään jäälle.***    Joukkue päästetään jäälle kun ylituomarin avustaja antaa merkin, välittömästi edellisen joukkueen poistuttua jäältä kilpailusuorituksensa jälkeen, verryttelemään vähintään yhdeksi minuutiksi ennen kuin heidät kuulutetaan omaan suoritukseensa. **Kts.erilliset ohjeet loppuosasta!** |
| Kilpailusuoritus | Kun joukkue on kuulutettu, sen on oltava alkuasennossa minuutin kuluessa. |
| Palkintojenjako | Palkintojenjako on jäällä aikataulun mukaan, heti tulosten selvittyä. Palkintojenjakoon voivat osallistua kaikki luistelijat. Palkintojenjaossa voi käyttää kilpailuasua tai muuta yhtenäistä joukkuevaatetusta, valmentajan ohjeen mukaan.  Lahjakassit toimivat myös luistinsuojien säilyttämisessä. Kilpailun päättyessä lahja/luistinsuojakassi tulee palauttaa koppiemolle/***kisatoimistoon*** Pyydämme joukkueiden huoltajia huolehtimaan suojista.    **HUOM! Pukeutuminen palkintojenjakoon tapahtuu joukkuekatsomossa tai *1. kerroksen käytävällä, jossa laukkuparkki sijaitsee.*** |
| Pysäköinti ja bussiparkki | Pysäköintipaikkoja on hallin läheisyydessä rajoitetusti.  Toivomme joukkueiden saapuvan kimppakyydeillä, sekä varautuvan tarvittaessa viemään autonsa pidemmälle parkkiin. |
| Valokuvaus | Joukkueen virallisia kuvaajia varten on kaukalon jäänlaidalla tuomaripuolta vastapäätä kuvaajille merkitty paikka, josta pleksi on poistettu. **Valokuvaus kilpailun aikana ehdottomasti ilman salamavaloa!** |

**KILPAILUVERRYTTELY JA ALKUASENTOON SIIRTYMINEN**

Jokaisella joukkueella on vähintään 1 minuutin kilpailuverryttely ennen kilpailusuoritukseen kuuluttamista (käytännössä tuomareiden suorittaman arvioinnin ajan).

Ylituomarin avustaja päästää joukkueen jäälle;

* koko joukkue saa osallistua alkuverryttelyyn
* alkuverryttelyn jälkeen varaluistelijat siirtyvät pois jäältä

Kilpailun ensimmäinen joukkue päästetään jäälle tuomariesittelyn jälkeen 1 minuutti ennen kilpailuaikatauluun merkittyä aloitusaikaa.

Kunkin ryhmän ensimmäinen joukkue päästetään jäälle 1 minuutti ennen kilpailuaikatauluun merkittyä aloitusaikaa.

Alkuverryttelyn jälkeen joukkue kuulutetaan kilpailusuoritukseen ja he siirtyvät reippaasti alkuasentoon. Kuulutuksen jälkeen joukkue asettuu alkuasentoon ja antaa aloitusmerkin musiikin soittajille. Kun joukkue on lopettanut ohjelmansa, sillä on 30 sekuntia aikaa poistua jäältä.